প্রতিভায় টইটুম্বুর এক খেলোয়াড়ের নাম জর্জ বেষ্ট। তিনি রীতিমত সিনেমার এক চরিত্র ছিলেন। মাঠে যেমন খেলতেন দুর্দান্ত, তেমনি মাঠের বাইরের জীবন ছিল এলোমেলো। নারী, মদ, জুয়া কোনো কিছুই বাদ ছিল না। ফুটবল ইতিহাসের প্রথম দিককার ‘ব্যাড বয়’দের একজন তিনি। তবে, ভক্তদের কাছে তিনি ছিলেন পছন্দের পাত্র। ম্যানচেস্টার ইউনাইটেডের সেরা খেলোয়াড় তো বটেই, জর্জ বেস্টকে অনেকে বিশ্ব ফুটবলেরও অন্যতম সেরা মানেন অনেকে। স্বয়ং পেলে তাকে সর্বকালের সেরা মানেন। তবে এই অ্যাটাকিং মিডফিল্ডার ক্যারিয়ারে কখনো বিশ্বকাপ খেলারই সুযোগ পাননি। কারণ যখন ফর্মের তুঙ্গে ছিলেন তখন, মানে ১৯৬৬, ১৯৭০ কিংবা ১৯৭৪ সালেও বিশ্বকাপের জন্য বাছাইপর্বের বাঁধাই পেরোতে পারেনি আইরিশরা। সেখানে শিরোপা জয়েল প্রশ্ন তো অনেক দূরের পথ হিসেবেই ধরা হয়ে থাকে।